**ওয়ারাঙ্গল লোকসভা কেন্দ্র**টি ভারতের তেলেঙ্গানা রাজ্যের ১৭ টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি তফসিলী জাতিদের জন্য সংরক্ষিত একটি আসন এবং মোট ৭ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল তেলুগু। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৫,৩৭,৭৭৮ জন।

এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।

এই লোকসভা কেন্দ্রটি তেলেঙ্গানার ওয়ারাঙ্গল গ্রামীণ, ওয়ারাঙ্গল নগর, জয়শঙ্কর ভূপালপল্লী এবং জনগাঁও জেলায় অবস্থিত বিধানসভা কেন্দ্রগুলি নিয়ে গঠিত।

ইতিহাস
------

ওয়ারাঙ্গল লোকসভা কেন্দ্রে ১৯৫২ খ্রিস্টাব্দে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে। ১৯৫৬ খ্রিস্টাব্দ অবধি এটি হায়দ্রাবাদ রাজ্যের অন্তর্ভুক্ত ছিলো পরে রাজ্য পুনর্গঠন আইনে এটি অবিভক্ত অন্ধ্রপ্রদেশ রাজ্যের অন্তর্ভুক্ত হয়৷  ১৯৫২ খ্রিস্টাব্দের সংঘটিত প্রথম নির্বাচনে জয়ী হয়েছিলেন পিপলস ডেমোক্রেটিক ফ্রণ্টের শ্রী পেণ্ড্যল রাঘব রাও৷ অন্ধ্রপ্রদেশ রাজ্যে অন্তর্ভুক্তির পর প্রথম (দ্বিতীয়) নির্বাচনে জয়ী হয়েছিলেন ভারতীয় জাতীয় কংগ্রেসের শ্রী শাদাত আলি খান৷ আবার তেলেঙ্গানা রাজ্য গঠনের পর প্রথম (ষোড়শ) নির্বাচনে জয়ী হয়েছিলেন তেলেঙ্গানা রাষ্ট্রসমিতির শ্রী কাদ্যম শ্রীহরি৷ তবে ঐবছর উপনির্বাচনে তেলেঙ্গানা রাষ্ট্র সমিতির দয়াকর পসুনুরি জয়লাভ করেন৷

বিধানসভা কেন্দ্র গুলি
---------------------

লোকসভা কেন্দ্রটি তেলেঙ্গানা রাজ্যের ১১৯ টি বিধানসভা কেন্দ্রের মধ্যে ৭ টি নিয়ে গঠিত। বিধানসভা কেন্দ্রের নির্বাচিত সদস্য তেলেঙ্গানার বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৭ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের দুটি বিধানসভা কেন্দ্র তফসিলী জাতিদের জন্য সংরক্ষিত আসন।

ঘনপুর বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ৯৯ নং বিধানসভা কেন্দ্র। এটি তফসিলী জাতিদের জন্য সংরক্ষিত আসন। এটি জনগাঁও জেলায় অবস্থিত৷

পালকুর্তি বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০০ নং বিধানসভা কেন্দ্র৷ এটি জনগাঁও জেলায় অবস্থিত৷ এটি একটি অসংরক্ষিত আসন৷

পারকল বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৪ নং বিধানসভা কেন্দ্র৷ এটি ওয়ারাঙ্গল গ্রামীণ জেলায় অবস্থিত৷ এটি একটি অসংরক্ষিত আসন।

ওয়ারাঙ্গল পশ্চিম লোকসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৫ নং বিধানসভা কেন্দ্র৷ এটি ওয়ারাঙ্গল নগর জেলায় অবস্থিত৷ এটি একটি অসংরক্ষিত আসন৷৷

ওয়ারাঙ্গল পূর্ব বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৬ নং বিধানসভা কেন্দ্র। এটি একটি অসংরক্ষিত আসন। এটি ওয়ারাঙ্গল নগর জেলায় অবস্থিত৷

বর্ধনপেট বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৭ নং বিধানসভা কেন্দ্র৷ এটি ওয়ারাঙ্গল গ্রামীণ জেলায় অবস্থিত৷ এটি তফসিলী জাতিদের জন্য সংরক্ষিত আসন৷

ভূপালপল্লী বিধানসভা কেন্দ্র
এই বিধানসভা কেন্দ্রটি তেলেঙ্গানা রাজ্যের বিধানসভা কেন্দ্রগুলির মধ্যে ১০৮ নং বিধানসভা কেন্দ্র৷ এটি জয়শঙ্কর ভূপালপল্লী জেলায় অবস্থিত৷ এটি একটি অসংরক্ষিত আসন।

আরও দেখুন
---------

তথ্যসূত্র
---------

1. ↑  "সংরক্ষণাগারভুক্ত অনুলিপি"। ২৬ এপ্রিল ২০২১ তারিখে মূল থেকে আর্কাইভ করা। সংগ্রহের তারিখ ৪ সেপ্টেম্বর ২০২০।
2. ↑  "Delimitation of Parliamentary and Assembly Constituencies Order, 2008" (পিডিএফ)। *The Election Commission of India*। ১৭ ডিসেম্বর ২০১৮। পৃষ্ঠা 30। ৩ অক্টোবর ২০১৮ তারিখে মূল (PDF) থেকে আর্কাইভ করা। সংগ্রহের তারিখ ২৪ মে ২০১৯।
3. ↑
4. ↑
5. ↑  "Reorganisation of states" (পিডিএফ)। Economic Weekly।
6. ↑  "1st Lok Sabha"। Lok Sabha। সংগ্রহের তারিখ ১৫ অক্টোবর ২০১৬। [*স্থায়ীভাবে অকার্যকর সংযোগ*]
7. ↑  "2nd Lok Sabha"। Lok Sabha। সংগ্রহের তারিখ ১৫ অক্টোবর ২০১৬। [*স্থায়ীভাবে অকার্যকর সংযোগ*]
8. ↑  "Members of Legislative Assembly"। *Telangana State Portal*। সংগ্রহের তারিখ ২০১৬-০৫-০৬।
9. ↑  "Assembly Constituencies - Corresponding Districts and Parliamentary Constituencies" (পিডিএফ)। *Manipur*। Election Commission of India। সংগ্রহের তারিখ ২০০৮-১০-০৭। [*স্থায়ীভাবে অকার্যকর সংযোগ*]